*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*63. számú előterjesztés*

Bátaszék Város Önkormányzata Képviselő-testületének 2017. március 29-én,

16,00 órakor megtartandó ülésére

*A társulási tanács elnök beszámolója az általa vezetett társulás 2016. évi működéséről*

|  |
| --- |
| **Előterjesztő:** Dr. Bozsolik Róbert TT elnök    **Készítette:** Kondriczné dr. Varga Erzsébet jegyző    **Törvényességi ellenőrzést végezte:** Takácsné Gehring Mária aljegyző  **Tárgyalja:**  PG Bizottság: 2017. 03. 28.  Szociális Bizottság: 2017. 03. 28.  KOIS Bizottság: 2017. 03. 27. |

**Tisztelt Képviselő-testület!**

*Magyarország helyi önkormányzatairól szóló 2011. évi CXCIX. törvény 93. § 14. pontja* értelmében a társulás évente egyszer be kell, hogy számoljon az őt létrehozó önkormányzatok képviselő-testületeinek a társulás működéséről. Ennek eleget téve mellékeljük a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás, a Mikrotérségi Óvoda és Bölcsőde Intézmény-fenntartó Társulás, a bátaszéki szennyvíztelep fejlesztő, Bátaszék, Báta szennyvízcsatorna hálózat építő Önkormányzati Társulás, valamint a Dél-Tolna Aqua Ivóvízminőségjavító Önkormányzati Társulás elnökének beszámolóját az általa vezetett társulások 2015. évi működéséről.

***H a t á r o z a t i j a v a s l a t :***

**a Társulási Tanácsok elnökének beszámolója az általa vezetett társulás 2016. évi működéséről**

Bátaszék Város Önkormányzatának Képviselő-testülete *Magyarország helyi önkormánytairól szóló 2011. évi CXCIX. törvény 93. § 14. pontjában* foglaltakra figyelemmel;

1. a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás,
2. a Mikrotérségi Óvoda és Bölcsőde Intézmény-fenntartó Társulás,
3. a bátaszéki szennyvíztelep fejlesztő, Bátaszék, Báta szennyvízcsatorna hálózat építő Önkormányzati Társulás és a
4. a Dél-Tolna Aqua Ivóvízminőségjavító Önkormányzati Társulás

elnökének, az általa vezetett társulás 2016. évi működéséről szóló beszámolóját elfogadja.

*Határidő:* 2017. április 5.

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül:* TT elnöke

érintett önk.-ok polgármesterei

irattár

**B e s z á m o l ó**

**a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2016. évi működéséről**

*Magyarország helyi önkormányzatairól szóló 2011. évi CXCIX. törvény (a továbbiakban: Mötv.) 93. § 14. pontja* értelmében a társulás működéséről évente legalább egy alkalommal kötelező beszámolni az őt létrehozó önkormányzatok képviselő-testületeinek. Lényegében ezen írásos beszámolóval – mint a társulás elnöke – ezen kötelezettségemnek tennék eleget.

A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulást Bátaszék városon kívül Alsónána, Alsónyék, Báta, Mórágy, Pörböly, Sárpilis és Várdomb községek képviselő-testületei a 2013. június 13-án megtartott együttes ülésen hozták létre 2013. július 1-jével, elfogadva az intézmény-fenntartó társulás társulási megállapodását, melyet elfogadása óta a társulási tagok három ízben módosították, majd 2015. év végén új társulási megállapodást fogadta el, mely már két ízben is módosításra került. A társulási megállapodások módosításainak okai elsősorban központi jogszabályi változások voltak (kormányzati funkciók megváltozásai, a szociális alapszolgáltatás terén bekövetkező változások stb.).

A társulási tanács 2013. június 25-én tartotta meg az alakuló ülését.

A társulás lényegében egy intézményt tart fenn, a bátaszéki Gondozási Központot. A központon keresztül a társulás az alábbi feladatokat látja el:

1. az egészségügyről szóló 1997. évi CLIV. törvény 152. § (1) bekezdés c.) pontjában foglalt, alapellátáshoz kapcsolódó orvosi ügyelet ellátása,
2. a területi védőnő ellátásról szóló 49/2004.(V.21.) ESzCsM rendelet alapján védőnői feladatok ellátása,
3. a szociális igazgatásról és a szociális ellátásokról szóló 1993. évi III. törvény (a továbbiakban: Szt.) 62-65. §-aiban és 65/F. §-ában meghatározott étkeztetés, házi segítségnyújtás, családsegítés, nappali ellátás és feladat ellátási megállapodás alapján jelzőrendszeres házi segítségnyújtás szolgáltatás ellátása,
4. a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 39-40. §-aiban meghatározott gyermekjóléti szolgáltatási feladatok ellátása.

A társulási tanács 2016. évben öt alkalommal ülésezett.

1. **január 26-án**

A Társulási Tanács kettő napirendi pontot vitatott meg. Egyrészt a Gondozási Központ Alapító Okiratának 4. számú módosításáról döntött, másrészt a szociális alapszolgáltatások térítési díjait véleményezte.

1. **február 26-án**

A Társulási Tanács két napirendi pontot vitatott meg, egyrészt 134.441.000.- Ft bevétellel és kiadással elfogadta a társulás 2016. évi költségvetését, 200.000.- Ft-os általános tartalék mellett. A 2. napirendi pontban pedig elfogadta a Gondozási Központ új Szakmai Programját és mellékleteit.

1. **április 19-én**

A Társulási Tanács a Gondozási Központ Alapító Okiratának 5. számú módosításáról döntött.

1. **május 30-án**

A Társulási Tanács 2015. évi költségvetésének zárszámadását fogadta el 139.988.000.- Ft bevétellel, 137.864.000.- Ft kiadással és 2.124.000.- Ft költségvetési maradvánnyal.

1. **október 11-én**

A Társulási Tanács három napirendi pontot tárgyalt. Először a társulás 2016. évi költségvetését módosította. A 2. napirendi pontban a Gondozási Központ által működtetett család- és gyermekjóléti szolgáltatás ellenőrzéséről szóló tájékoztató került megvitatásra. Végül a Bátaszék és Környéke Önkormányzatai Szolgáltatástervezési Koncepció véleményezésére került sor.

Az öt ülésen a társulási tagok megjelenése az előző évhez képest javult, 2016-ban ez 88 %-os volt, a 2015.évi 75 %-hoz képest.

Kérem a Tisztelt Képviselő-testületeket a társulás elmúlt évi munkájáról szóló beszámolóm elfogadására.

**B e s z á m o l ó**

**a Mikrotérségi Óvoda és Bölcsőde Intézmény-fenntartó Társulás 2016. évi működéséről**

Magyarország helyi önkormányzatairól szóló 2011. évi CXCIX. törvény (a továbbiakban: Mötv.) 93. § 14. pontja értelmében a társulás működéséről évente legalább egy alkalommal kötelező beszámolni az őt létrehozó önkormányzatok képviselő-testületeinek. Lényegében ezen írásos beszámolóval – mint a társulás elnöke – ezen kötelezettségemnek tennék eleget.

A Mikrotérségi Óvoda és Bölcsőde Intézmény-fenntartó Társulást Bátaszék városon kívül Alsónána és Pörböly községek képviselő-testületei a 2013. június 13-án megtartott együttes ülésen hozták létre 2013. július 1-jével, elfogadva az intézmény-fenntartó társulás társulási megállapodását, melyet elfogadása óta kéz ízben módosították a társulási tagok, majd 2015. év végén új társulási megállapodást fogadtak el, mely már egy ízben módosításra is került. A társulási megállapodások módosításának oka elsősorban központi jogszabályi változások voltak (kormányzatiu funkciók megváltozásai).

A társulási tanács 2013. június 25-én tartotta meg az alakuló ülését.

A társulás lényegében egy intézményt tart fenn, a bátaszéki Mikrotérségi Óvoda és Bölcsődét. A társulás az intézménye útján az alábbi feladatokat látja el:

1. a társult önkormányzatok részére alapfeladatként látja el a nemzeti köznevelésről szóló 2011. évi CXC. törvény 4. § 1. rendelkezései alapján az óvodai nevelést, a nemzetiségekhez tartozó óvodai nevelést, a többi gyermekkel, tanulóval együtt nevelhető, oktatható sajátos nevelési igényű gyermekek, tanulók óvodai nevelését, a Mötv. 13. § (1) bekezdés 6. pontjában előirt óvodai ellátást,
2. a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvtv.) 42. §-ában meghatározott bölcsődei ellátást és
3. a gyermek-és közétkeztetés biztosítását.

A társulási tanács 2016. évben hét alkalommal ülésezett.

1. **január 26-án**

A Társulási Tanács két napirendi pontot tárgyalt. Egyrészt a Bátaszéki Mikrotérségi Óvoda és Bölcsőde Alapító Okiratának módosítását, másrészt az intézmény 2016. évi heti nyitva tartási idejének és nyári zárva tartási idejének meghatározását.

1. **február 26-án**

A Társulási Tanács egy napirendi pontot vitatott meg, melynek keretében 300.119.000.- Ft bevétellel és kiadással elfogadta a társulás 2016. évi költségvetését, 300.000.- Ft-os általános tartalék mellett.

1. **március 21-én**

A Társulási Tanács négy napirendi pontot vitatott meg. Először elfogadta a társulás 2015. évi költségvetésének III. módosítását, majd elfogadta a Bátaszéki MOB Alapító Okiratának 7. számú módosítását. A 3. napirendi pontban jóváhagyta a MOB 2015/2016. nevelési év beíratási felhívását. Végül döntött a MOB bölcsődei egysége szakmai programjának jóváhagyásáról.

1. **május 30-án**

A Társulási Tanács kettő napirendi pontot vitatott meg. Az első napirendi pont keretében a társulás 2015. évi költségvetésének zárszámadását fogadta el 296.968.000.- Ft bevétellel, 295.174.000.- Ft kiadással és 1.794.000.- Ft költségvetési maradvánnyal. A második napirendi pontban elfogadta a Bátaszéki MOB főzőkonyha egységére vonatkozó, a közegészségügyi hiányosságok megszüntetése érdekében létrehozott intézkedési tervről szóló tájékoztatást.

1. **június 30-án**

A Társulási Tanács három napirendi pontot tárgyalt. A MOB csoport és létszám meghatározását, a bölcsődének a Tolna Megyei Kormányhivatal általi hatósági ellenőrzéséről szóló tájékoztatót. Végül döntött a Nemzeti Rehabilitációs és Szociális Hivatal által a Bölcsőde ellenőrzése során feltárt hiányosságok megszüntetésére elfogadott Intézkedési Terv végrehajtásáról és a Terv kiegészítéséről.

1. **október 11-én**

A Társulási Tanács öt napirendi pontot vitatott meg. Az egyes napirendi pontban szerepelt a beszámoló a Mikrotérségi Óvoda és Bölcsőde 2015-2016-os nevelési évének végrehajtásáról, kettes napirendi pontként a bölcsőde szakmai utóellenőrzéséről szóló tájékoztató, majd a MOB igazgató munkakör módosítási kérelme. A 4. napirendi pontban a társulás 2016. évi költségvetését módosították, majd a MOB Pörbölyi Tagóvodájának nyitvatartási ideje került módosításra.

1. **december 5-én**

A Társulási Tanács egy napirendi pont keretében a MOB 2015/2016-os nevelési évre megállapított dolgozói létszámát 1,25 álláshellyel bővítette a bátaszéki konyha tekintetében.

A hét ülésen a társulási tagok megjelenése az előző évhez képest javult, 2016-ban ez 96,9 %-os volt, a 2015.évi 95,8 %-hoz képest.

Kérem a Tisztelt Képviselő-testületeket a társulás elmúlt évi munkájáról szóló beszámolóm elfogadására.

**B e s z á m o l ó**

**a bátaszéki szennyvíztelep fejlesztő, Bátaszék, Báta szennyvízcsatorna hálózat építő Önkormányzati Társulás 2015. évi működéséről**

Magyarország helyi önkormányzatairól szóló 2011. évi CXCIX. törvény (a továbbiakban: Mötv.) 93. § 14. pontja értelmében a társulás működéséről évente legalább egy alkalommal kötelező beszámolni az őt létrehozó önkormányzatok képviselő-testületeinek. Lényegében ezen írásos beszámolóval – mint a társulás elnöke – ezen kötelezettségemnek tennék eleget.

A bátaszéki szennyvíztelep fejlesztő, Bátaszék, Báta szennyvízcsatorna hálózat építő Önkormányzati Társulást Bátaszék, Alsónána, Báta, Bátaapáti, Mórágy és Mőcsény települések képviselő-testületei a 2013. június 13-án megtartott együttes ülésen hozták létre 2013. július 1-jével, elfogadva a társulás társulási megállapodását, melyet elfogadása óta kettő ízben módosítottak.

A társulási tanács 2013. június 25-én tartotta meg az alakuló ülését.

A társulás intézményt nem tart fenn, az alábbi feladatot látja el:

1. A vízgazdálkodásról szóló [1995. évi LVII. törvény](cdp://1/99500057.TV/) (továbbiakban Vgtv*.)* 4. § (2) és (3) bekezdésében, valamint a 7. § (1) bekezdés a.) pontjában, valamint a 7/A. § (1), (2) és (3) bekezdéseiben meghatározott feladatok ellátása a pályázatban foglaltak szerint.

A társulási tanács 2016. évben négy alkalommal tartott ülést.

1. **február 26-án**

A Társulási Tanács ezen az ülésén fogadta el a társulás 2016. évi költségvetését 309.000.- Ft bevétellel és kiadással.

1. **április 19-én**

A Társulási Tanács támogatta Alsónyék és Pörböly Községek Önkormányzatai csatlakozását a Bátaszéki szennyvízelvezetési agglomerációhoz.

1. **május 30-án**

A Társulási Tanács 627.000.- Ft bevétellel, 624.000.- Ft kiadással, és 3.000.- Ft költségvetési maradvánnyal fogadta el a társulás 2015. évi költségvetési zárszámadását.

1. **december 5-én**

A Társulási Tanács egyetértett a Társulás 2016. december 31. napjával történő megszüntetésével, és a társulás megszüntetéséről szóló megállapodást elfogadásra javasolta a tagönkormányzatok számára, tekintettel arra, hogy a Társulás a részére meghatározott feladat-és hatásköröket már hosszú ideje nem látta el.

A négy ülésen a társulási tagok megjelenése az előző évhez képest javult, 2016-ban ez 88,2 %-os volt, a 2015.évi 83,3 %-hoz képest.

A Társulás megszüntetése folytán a Magyar Államkincstár a Társulást a törzskönyvi nyilvántartásból törölte.

Kérem a Tisztelt Képviselő-testületeket a társulás elmúlt évi munkájáról szóló beszámolóm elfogadására.

**B e s z á m o l ó**

**a Dél-Tolna Aqua Ivóvízminőségjavító Önkormányzati Társulás 2016. évi működéséről**

Magyarország helyi önkormányzatairól szóló 2011. évi CXCIX. törvény (a továbbiakban: Mötv.) 93. § 14. pontja értelmében a társulás működéséről évente legalább egy alkalommal kötelező beszámolni az őt létrehozó önkormányzatok képviselő-testületeinek. Lényegében ezen írásos beszámolóval – mint a társulás elnöke – ezen kötelezettségemnek tennék eleget.

A Dél- Tolna Aqua Ivóvízminőség- javító Önkormányzati Társulást Bátaszék, Decs, Alsónána, Alsónyék, Báta, Őcsény, Pörböly, Sárpilis, Szálka, Várdomb települések képviselő-testületei hozták létre.

A társulás intézményt nem tart fenn, az alábbi feladatot látja el:

1. A társult önkormányzatok a társulás útján a Mhötv 13.§. (1) bekezdés 11. pontjában szabályozott egészséges ivóvíz közszolgáltatás, valamint a vízgazdálkodásról szóló 1995. évi LVII. törvény 4. § (1) bekezdés a) pontjában szabályozott, a helyi víziközüzemi tevékenység fejlesztésére vonatkozó - a vízgazdálkodás országos koncepciójával és a jóváhagyott nemzeti programokkal összehangolt tervek kialakítása és végrehajtása, továbbá a 4. § (2) bekezdés a) pontjában szabályozott ivóvíz-minőségű vízre vonatkozó előírásoknak megfelelő ivóvízellátás megvalósítására irányuló Dél-Tolna Aqua Projekt részét érintő ivóvízminőség-javító program részesei.
2. A társulás céljainak elérése érdekében, Tagok a projekt keretében a folyamatos tervezés és felmérések alapján, előreláthatóan a ***2. sz. melléklet***ben meghatározott ivóvíz-minőség javító beruházásokat valósították meg.

A társulási tanács 2016. évben öt alkalommal tartott ülést.

1. **február 26-án**

A Társulási Tanács egy napirendi pontot tárgyalt, elfogadta a társulás 2016. évi költségvetését 3.299.000.- Ft bevétellel és kiadással.

1. **március 21-én**

A Társulási Tanács az egyetlen napirendi pontja keretében – módosította a társulás 2016. évi költségvetését.

1. **május 30-án**

A Társulási Tanács ismét egy napirendi pontot tárgyalt meg. Elfogadta a társulás 2015. évi zárszámadását 62.995.000.- Ft bevétellel, 59.695.000.- Ft kiadással, 3.299.000.- Ft költségvetési maradvánnyal és 1.258.035.000.- Ft mérlegfőösszeggel.

1. **október 11-én**

A Társulási Tanács az egyetlen napirendi pontja keretében – módosította a társulás 2016. évi költségvetését.

1. **december 5-én**

A Társulási Tanács egyetértett a Társulás 2016. december 31. napjával történő megszüntetésével, és a társulás megszüntetéséről szóló megállapodást elfogadásra javasolta a tagönkormányzatok számára, tekintettel arra, hogy projekt befejezésével a továbbiakban nem szükséges a társulási forma fenntartása.

Az öt ülésen a társulási tagok 75,93 %-os megjelenési arány mellett vettek részt, a 2015.évi 75 %-hoz képest.

A Társulás megszüntetése folytán a Magyar Államkincstár a Társulást a törzskönyvi nyilvántartásból törölte.

A projekt fenntartási időszakára a Projektben részt vevő önkormányzatok a Projekt Támogatási Szerződésében rögzített feladataik és kötelezettségeik ellátására, ennek érdekében egy együttműködési megállapodást (konzorciumi megállapodás) kötöttek. A megállapodás szerint a Konzorcium vezetője Bátaszék Város Önkormányzata lett.

Fentiekre tekintettel Bátaszék Város Önkormányzata, mint Konzorcium vezető kezdeményezte a Nemzeti Fejlesztési Minisztériumnál a támogatási szerződés módosítását, mely elkészült, aláírása jelenleg a Minisztériumban folyamatban van.

Kérem a Tisztelt Képviselő-testületeket a társulás elmúlt évi munkájáról szóló beszámolóm elfogadására.